gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 8092, del 26-07-2017 (2017/6823)

Notificació de la sentència dictada en el procediment ordinari número 747/2016.
-------------------------------------------------------------------------------

### Dades del document

Número de DOGV
:   8092

Data del DOGV
:   26-07-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/6823


Organisme emissor
:   Jutjat Mercantil Número 1 de València

Tipus de document
:   Edicte

Notificació de la sentència dictada en el procediment ordinari número 747/2016. [2017/6823]  
María Isabel Boguñá Pacheco, lletrada de l'Administració de justícia del Jutjat Mercantil número 1 de València, faig saber que en actuacions de procediment ordinari, seguides davant d'aquest jutjat amb el número 000747/2016, s'ha dictat sentència, de data 29 de juny de 2017, que té l'encapçalament i la dispositiva que, literalment, són com segueix:  
  
«Sentència número 162/2017  
València, 29 de juny de 2017  
Jorge de la Rúa Navarro, magistrat jutge titular d'adscripció territorial del Tribunal Superior de Justícia de la Comunitat Valenciana, en funcions de reforç al Jutjat Mercantil número 1 de València, he vist aquestes actuacions sobre judici ordinari número 747/2016, seguides a instàncies de l'entitat Juguetes Industriales, SA, representada per la procuradora la senyora Pérez Samper i assistida per la lletrada la senyora Tatay Ángel, contra la mercantil Llevantina Partners, SL, i el seu administrador únic, Daniel Pradas Chacón, en situació de rebel·lia, sobre responsabilitat d'administradors socials.  
Dispositiva  
Estime la demanada interposada per la representació processal de Juguetes Industriales, SA, contra Llevantina Partners, SL, i Daniel Pradas Chacón, i declare que l'entitat Llevantina Partners, SL, es troba incursa en causa de dissolució, i, en conseqüència, condemne les parts demandades a abonar solidàriament a la part actora la quantitat de 10.274,46 euros, més els respectius interessos moratoris en la forma assenyalada en el fonament de dret cinqué, amb la imposició de les costes causades en aquest procediment.  
  
Contra aquesta resolució es pot interposar un recurs d'apel·lació dins del termini de 20 dies des que es notifique.  
Aquesta és la meua sentència, que pronuncie, mane i firme.»  
  
I perquè valga de notificació als demandats, Llevantina Partners, SL, i Daniel Pradas Chacón, que es troben en parador desconegut, estenc aquest edicte.  
  
València, 6 de juliol de 2017.- La lletrada de l'Administració de justícia: María Isabel Boguñá Pacheco.
Diari Oficial de la Generalitat Valenciana


Sumari del DOGV 7986, del 23-02-2017 (2017/873)

Notificació de la sentència dictada en el procediment ordinari número 1138/2014.
--------------------------------------------------------------------------------

### Dades del document

Número de DOGV
:   7986

Data del DOGV
:   23-02-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/873


Organisme emissor
:   Jutjat de Primera Instància Número 1 d'Elx

Tipus de document
:   Edicte

Notificació de la sentència dictada en el procediment ordinari número 1138/2014. [2017/873]  
Procediment ordinari número 001138/2014-  
De: Santander Consumer EFC, SA.  
Procurador: Vicente Castaño García.  
Contra: Alberto Córdoba da Silva.  
Procurador/a: -  
En aquest procediment de judici ordinari número 1138/2014, seguit a instàncies de Santander Consumer EFC, SA, representat pel procurador Vicente Castaño García, contra Alberto Córdoba da Silva, s'ha disposat, mitjançant la diligència d'ordenació dictada en el dia de hui, notificar als demandats la sentència dictada en aquest procediment que té la dispositiva que és com segueix:  
  
«Dispositiva  
Estime la demanda interposada pel procurador Vicente Castaño García, en nom i representació de Santander Consumer EFC, SA, contra Alberto Córdoba da Silva, i condemne el demandat al pagament de 29.946,81 euros, més l'interés legal computat des del dia 30 d'abril de 2014.  
S'imposen les costes a la part demandada.  
Notifiqueu aquesta resolució a les parts i feu-los saber que, en contra, pertoca el recurs d'apel·lació que cal interposar dins del termini de 20 dies davant d'aquest jutjat, i acreditar la constitució d'un dipòsit per l'import de 50 euros mitjançant l'ingrés en el compte de consignacions d'aquest jutjat, així com, si escau, el pagament de la taxa establida per la Llei 10/2012.  
Aquesta és la meua sentència, de la qual porteu un testimoniatge a les actuacions, i incorporeu-ne l'original al llibre de sentències que, jutjant definitivament en primera instància, pronuncie, mane i firme.  
Diligència. La sentència anterior va ser donada en el dia de hui pel magistrat jutge que la subscriu, i es va procedir tot seguit a notificar-la a les parts. en done fe.»  
  
I atés que el demandat, Alberto Córdoba da Silva, es troba en parador desconegut, expedisc aquest edicte a fi que li valga de notificació de forma deguda.  
  
Elx, 16 de juny de 2016.- El lletrat de l'Administració de justícia: Antonio Salar Andreu.
Diari Oficial de la Generalitat Valenciana


Sumari del DOGV 8132, del 21-09-2017 (2017/8139)

Notificació de la sentència dictada en el procediment de divorci contenciós número 126/2014.
--------------------------------------------------------------------------------------------

### Dades del document

Número de DOGV
:   8132

Data del DOGV
:   21-09-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/8139


Organisme emissor
:   Jutjat de Primera Instància i Instrucció Número 3 de Carlet

Tipus de document
:   Edicte

Notificació de la sentència dictada en el procediment de divorci contenciós número 126/2014. [2017/8139]  
De: Esther Ruiz Martorell.  
Procuradora: M.ª Pilar Iranzo Pontes.  
Contra: Walter Tolmos Bosch.  
Procurador/a: -  
  
M.ª José Roig Sapiña, lletrada de l'Administració de justícia del Jutjat de Primera Instància número 3 de Carlet i partit judicial, faig saber que en aquest jutjat se segueixen actuacions de família, divorci contenciós [DIC] número 000126/2014, a instàncies d'Esther Ruiz Martorell, representada per la procuradora M.ª Pilar Iranzo Pontes, contra Walter Tolmos Bosch. En aquestes actuacions, en el dia de hui, s'ha dictat una resolució per la qual s'ha ordenat notificar la sentència, dictada amb data 12 de maig de 2015, a l'esmentat demandat en parador ignorat.   
Faig constar que, contra aquesta sentència, s'hi podrà interposar un recurs d'apel·lació davant d'aquest mateix jutjat dins del termini de 20 dies.   
I perquè valga de notificació de sentència de forma legal al demandat rebel, Walter Tolmos Bosch, expedisc aquest edicte.  
  
Carlet, 18 de setembre de 2017.- La lletrada de l'Administració de justícia: M.ª José Roig Sapiña.
Diari Oficial de la Generalitat Valenciana


Sumari del DOGV 7962, del 20-01-2017 (2016/10137)

Citació a les persones interessades en el procediment de declaració d'hereus abintestat número 400/2015.
--------------------------------------------------------------------------------------------------------

### Dades del document

Número de DOGV
:   7962

Data del DOGV
:   20-01-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2016/10615


Organisme emissor
:   Jutjat de Primera Instància i Instrucció Número 3 de Llíria

Tipus de document
:   Anunci

Citació a les persones interessades en el procediment de declaració d'hereus abintestat número 400/2015. [2016/10327]  
Amparo Prieto Trenco, lletrada de l'Administració de justícia i del Jutjat de Primera Instància i Instrucció número 3 de Llíria, faig saber que en aquest jutjat se segueix expedient de declaració d'hereus abintestat número 400/2015, a instàncies de Pascuala Puche Tébar, representada pel procurador Víctor Pérez Mateu de Ros, sobre declaració d'hereus d'Higinio Blanch Puche  
Mitjançant la resolució de hui s'ha disposat publicar aquest edicte que anuncia la mort sense testar d'Higinio Blanch Puche, nascut l'1 de setembre de 1950 a València, fill d'Higinio i Constantina, que va morir a Bétera el 25 d'agost de 2005 i que tenia l'últim domicili a la carretera de Burjassot a Torres Torres, km 9, siti a Bétera. En reclamen l'herència les seues nebodes Pascuala i Juana Puche Tébar.  
Mitjançant aquest edicte es crida els qui es creguen amb igual o millor dret que el qui reclama l'herència, perquè dins del termini de 30 dies comptadors des de la publicació d'aquest edicte.  
  
Llíria, 25 d'octubre de 2016.- La lletrada de l'Administració de justícia: Amparo Prieto Trenco.
Diari Oficial de la Generalitat Valenciana


Sumari del DOGV 8189, del 13-12-2017 (2017/10817)

Subhasta d'aprofitament ordinari de fusta en la forest d'utilitat pública V052 La Sierra.
-----------------------------------------------------------------------------------------

### Dades del document

Número de DOGV
:   8189

Data del DOGV
:   13-12-2017

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2017/10106


Data del document
:   10-11-2017

Organisme emissor
:   Ajuntament de Domeño

Tipus de document
:   Subhasta

Descriptors 

:   * Domeño
    * contracte administratiu

Subhasta d'aprofitament ordinari de fusta en la forest d'utilitat pública V052 La Sierra. [2017/10181]  
Terme municipal: Domeño.  
Forest: V-052 UP La Sierra.  
Propietari: Ajuntament de Domeño.  
Espècie: Pinus halepensis.  
Rodals de tala: 122a, 3a, 63b, 66a, 123c i 7b.  
Tipus aprofitament: biomassa arbre complet (fust+biomassa residual) en peu.  
Nombre d'arbres: 6.384 (c.d. > 7,5).  
Biomassa total en verd: 1.047 tones.  
Taxació: 5,00 euros/tona.  
Total preu de taxació: 5.235,00 euros.  
Termini d'execució: fins al 31 de desembre de 2018.  
L'alienació per motius de quantia haurà de ser per mitjà de subhasta pública a l'alça partint de la quantitat establida en el preu de taxació, més les despeses de publicació i tramitació de l'expedient tramitat a aquest efecte.  
Primera subhasta: termini de presentació 15 dies naturals des de la seua publicació.  
Segona subhasta: termini 10 dies després de la finalització de la primera.  
Obertura de pliques: l'endemà de la finalització de presentació, en l'Ajuntament a les 11.00 hores.  
S'adjudicarà de conformitat amb el que disposa el capítol IV del títol II de la Llei 43/2003, de forests, quant al seu contingut bàsic, i l'article 30 i següents de la Llei 3/1993, de 9 de desembre, forestal de la Comunitat Valenciana, així com el capítol IV del Decret 98/1995, pel qual s'aprova el Reglament forestal.  
Aquest aprofitament haurà de complir les condicions fixades en el plec de condicions particulars tecnicofacultatives establit a aquest efecte i l'Ordre 10/2015, de 8 d'abril, de la Conselleria d'Infraestructures, Territori i Medi Ambient, per la qual es regulen els aprofitaments forestals a la Comunitat Valenciana, i la Resolució de 29 de març de 2017, de la Direcció General de Medi Natural i d'Avaluació Ambiental, per la qual es modifiquen els annexos de l'ordre anterior (DOGV 8047, 24.05.2017).  
  
Domeño, 10 de novembre de 2017.- L'alcalde: Francisco Gómez Asensio.
Diari Oficial de la Generalitat Valenciana


Sumari del DOGV 8007, del 24-03-2017 (2017/2294)

RESOLUCIÓ de 16 març de 2017, de la Direcció Territorial d'Educació, Investigació, Cultura i Esport de Castelló, per la qual se citen els interessats en el procediment ordinari núm. 000031/2017 a comparéixer en la via jurisdiccional.
-----------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8007

Data del DOGV
:   24-03-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/2294


Data del document
:   16-03-2017

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Descriptors 

:   * Conselleria d'Educació, Investigació, Cultura i Esport

RESOLUCIÓ de 16 març de 2017, de la Direcció Territorial d'Educació, Investigació, Cultura i Esport de Castelló, per la qual se citen els interessats en el procediment ordinari núm. 000031/2017 a comparéixer en la via jurisdiccional. [2017/2294]  
El Jutjat Contenciós Administratiu número 2 de Castelló ha reclamat a aquesta unitat administrativa l'expedient referit al procediment que es descriu:  
Recurrents: Federació Espanyola de Religiosos-Centres Catòlics de la Comunitat Valenciana i Federació d'Educació i Gestió de la Comunitat Valenciana.  
Interessats: indeterminats  
Descripció: recurs contenciós administratiu, núm. 000031/2017, contra les resolucions de 6 d'abril de 2016, de les direccions territorials d'Educació, Investigació, Cultura i Esport de València, Castelló i Alacant, per les quals s'estableix la relació d'alumnes/professors per unitat escolar a què fa referència l'article 16 del Reglament de normes bàsiques sobre concerts educatius, curs escolar 2016/17, en el seu respectiu àmbit competencial.  
  
D'acord amb el que estableix l'article 49 de la Llei reguladora de la jurisdicció contenciosa administrativa, s'acorda remetre al Jutjat Contenciós Administratiu número 2 de Castelló l'expedient de referència i citar les persones interessades en el procediment descrit, a fi que puguen comparéixer com a demandats en el termini de nou dies, si ho estimen convenient, per mitjà d'un escrit en la forma deguda. Es fa constar, no obstant això, que la Generalitat, representada per l'Advocacia General, compareix en aquest recurs en defensa del manteniment de l'acte contra el qual es recorre.  
  
Castelló de la Plana, 16 de març de 2017.- El director territorial d'Educació, Investigació, Cultura i Esport de Castelló: Robert Roig Marzà.
Diari Oficial de la Generalitat Valenciana


Sumari del DOGV 8066, del 20-06-2017 (2017/4908)

Notificació de la sentència dictada en el judici verbal número 1244/2015.
-------------------------------------------------------------------------

### Dades del document

Número de DOGV
:   8066

Data del DOGV
:   20-06-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/4908


Organisme emissor
:   Jutjat de Primera Instància Número 3 d'Alacant

Tipus de document
:   Edicte

Notificació de la sentència dictada en el judici verbal número 1244/2015. [2017/4908]  
Procediment: judici verbal (250.2) 001244/2015.  
En aquest procediment de judici verbal número 1244/2015, seguit a instàncies de Joaquín Secilla Osuna contra Adriana Guerra Lorenzo i Carlos Alberto Barbano, s'ha dictat la sentència que, literalment, diu així:  
«Sentència número 157/2016  
Alacant, 26 d'octubre de 2016  
Isabel Mingot Santapau, jutgessa del Jutjat de Primera Instància número 3 d'Alacant, he vist aquestes actuacions de judici verbal sobre la reclamació d'una quantitat, registrades amb el número 1244/2015, seguides a instàncies de Joaquín Secilla Osuna, representat per la procuradora la senyora Pastor Ramos i sota l'assistència tècnica del lletrat el senyor Rodríguez Hurtado, contra Adriana Guerra Lorenzo i Carlos Alberto Barbano, declarats en rebel·lia.  
Dispositiva  
Estime la demanada interposada per la procuradora la senyora Pastor Ramos, en nom i representació de Joaquín Secilla Osuna, contra Adriana Guerra Lorenzo i Carlos Alberto Barbano, declarats en rebel·lia, i condemne els codemandats de forma solidària a abonar a Joaquín Secilla Osuna la quantitat de 2.825,00 euros, més els interessos que es reporten. I faig condemna expressa a costes a la part demandada.  
  
Notifiqueu aquesta resolució a les parts i feu-los saber que és ferma.  
  
Incloeu aquesta sentència al llibre de sentències i poseu-ne un certificat en les actuacions.  
Aquesta és la meua sentència, que pronuncie, mane i firme.»  
I atés que els demandats, Adriana Guerra Lorenzo i Carlos Alberto Barbano, es troben en parador desconegut, ?expedisc aquest edicte perquè els valga de notificació de forma deguda.  
  
Alacant, 11 de novembre de 2016.- El lletrat de l'Administració de justícia: Joaquín Cara del Rosal.
Diari Oficial de la Generalitat Valenciana


Sumari del DOGV 8045, del 22-05-2017 (2017/4339)

Correcció d'errades de la licitació de l'expedient 2017/30/23. Conservació, reparació, adequació, senyalització, abalisament, enllumenat i jardineria en les carreteres de la Conselleria d'Habitatge, Obres Públiques i Vertebració del Territori, València centre i València sud (DOGV núm. 8041, de 17.05.2017).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8045

Data del DOGV
:   22-05-2017

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2017/4339


Data del document
:   19-05-2017

Organisme emissor
:   Conselleria d'Habitatge, Obres Públiques i Vertebració del Territori

Tipus de document
:   Correcció d'errades

Correcció d'errades

 Descriptors 

:   * Conselleria d'Habitatge, Obres Públiques i Vertebració del Territori
    * contracte de serveis
    * contracte d'obres

Correcció d'errades de la licitació de l'expedient 2017/30/23. Conservació, reparació, adequació, senyalització, abalisament, enllumenat i jardineria en les carreteres de la Conselleria d'Habitatge, Obres Públiques i Vertebració del Territori, València centre i València sud (DOGV núm. 8041, de 17.05.2017).  
 [2017/4339]  
La licitació esmentada s'ha publicat en el Diari Oficial de la Generalitat Valenciana número 8041, de 17 de maig de 2017.  
Atés que no s'ha publicat l'anunci de licitació en el Boletín Oficial del Estado, dins del termini preceptiu per a la seua publicació, s'anul·len les dates publicades d'aquest anunci, que queden com segueix:  
  
8. Presentació de les ofertes o de les sol·licituds de participació  
a) Data límit de presentació: 29 de juny de 2017, fins a les 14:00 hores.  
9. Obertura d'ofertes (sobre 2 -documentació tècnica relativa a criteris que depenen d'un judici de valor, sobre 3- documentació econòmica)  
  
Obertura del sobre 2.  
Data i hora: 11 de juliol de 2017, a les 12.30 hores.  
Obertura del sobre 3.  
Data i hora: 28 de juliol de 2017, a les 12.30 hores.  
  
Les altres dades de l'anunci no varien.  
  
València, 19 de maig de 2017. La consellera d'Habitatge, Obres Públiques i Vertebració del Territori: María José Salvador Rubert.
Diari Oficial de la Generalitat Valenciana


Sumari del DOGV 8054, del 02-06-2017 (2017/4231)

Informació pública de l'Avantprojecte de llei de modificació de la Llei d'ordenació del territori, urbanisme i paisatge de la Comunitat Valenciana.
---------------------------------------------------------------------------------------------------------------------------------------------------

### Dades del document

Número de DOGV
:   8054

Data del DOGV
:   02-06-2017

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2017/4231


Data del document
:   15-05-2017

Organisme emissor
:   Conselleria d'Habitatge, Obres Públiques i Vertebració del Territori

Tipus de document
:   Anunci

Descriptors 

:   * Conselleria d'Habitatge, Obres Públiques i Vertebració del Territori
    * pla d'urbanisme

Informació pública de l'Avantprojecte de llei de modificació de la Llei d'ordenació del territori, urbanisme i paisatge de la Comunitat Valenciana. [2017/4231]  
El Consell de la Generalitat, en sessió celebrada el 5 de maig de 2017, va acordar donar conformitat a l'Avantprojecte de llei de modificació de la Llei d'ordenació del territori, urbanisme i paisatge de la Comunitat Valenciana. L'acord conté un annex en què s'estableix el pla de participació pública, amb la finalitat de donar a conéixer el contingut del projecte de la norma i recollir les al·legacions, les observacions i les aportacions de la ciutadania, i també de les associacions i organitzacions interessades.   
D'acord amb el dit acord i pla de participació, a partir de la publicació del present anunci, s'inicia un termini de dos mesos als efectes de presentar els escrits d'al·legacions, observacions i aportacions que consideren convenients.  
A aquest efecte, el text de la norma està a la seua disposició en la pàgina web de la Conselleria d'Habitatge, Obres Públiques i Vertebració del Territori:  
http://www.habitatge.gva.es/web/urbanismo  
  
València, 15 de maig de 2017. El director general d'Ordenació del Territori, Urbanisme i Paisatge: J. Lluís Ferrando i Calatayud.
Diari Oficial de la Generalitat Valenciana


Sumari del DOGV 7961, del 19-01-2017 (2016/10439)

Informació pública de la modificació de l'ordenació detallada II del Pla de reforma interior de la platja de la Patacona, consistent en la desafectació de 503,70 m² de subsòl públic en el carrer Vent de Mestral.
-------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7961

Data del DOGV
:   19-01-2017

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2016/10657


Data del document
:   18-12-2016

Organisme emissor
:   Ajuntament d'Alboraia

Tipus de document
:   Anunci

Descriptors 

:   * Alboraia
    * pla d'urbanisme
    * administració local

Informació pública de la modificació de l'ordenació detallada II del Pla de reforma interior de la platja de la Patacona, consistent en la desafectació de 503,70 m² de subsòl públic en el carrer Vent de Mestral. [2016/10890]  
Aquesta Alcaldia, mitjançant la Resolució número 3094/2016, de 28 de desembre, va resoldre:  
Primer. Sotmetre a informació pública per 45 dies hàbils la modificació de l'ordenació detallada II del Pla de reforma interior de la platja de la Patacona, consistent en la desafectació de 503,70 m² de subsòl públic en el carrer Vent de Mestral, en la Patacona.  
Segon. Publicar aquest acord en el Diari Oficial de la Generalitat Valenciana i en un diari de gran difusió.  
I de conformitat amb el que estableix l'article 57 en relació amb el 53 de la Llei 5/2014, de 25 de juliol, d'ordenació del territori, urbanisme i paisatge de la Comunitat Valenciana (LOTUP), s'obri el període de consultes i informació pública durant el termini de 45 dies hàbils, a comptar de l'endemà de la publicació del present acord en el Diari Oficial de la Comunitat Valenciana (DOCV).  
La documentació es troba a disposició del públic en l'Ajuntament, Departament d'Urbanisme, de 09.00 a 14.00 hores.  
  
 Alboraia, 28 de desembre de 2016.- L'alcalde: Miguel Chavarría Díaz.